Espai Dona parla de les “Noves masculinitats” en una nova activitat de conscienciació contra la violència de gènere
2025-07-24

“Les noves masculinitats”. Aquest serà el fil conductor de la xarrada-taller programada des d’Espai Dona, el servei integral d’atenció a la dona de l’Ajuntament de Burjassot, que tindrà lloc dimarts que ve 12 de novembre a partir de les 19.00 hores a la Casa de Cultura del municipi.

El servei municipal, coordinat des de l’àrea d’Igualtat i Feminisme per l’Alcalde de Burjassot, Rafa García, proposa aquesta activitat impartida per l’historiador Vicente Bellver.

Dirigida tant a dones com a homes, l’objectiu d’aquesta xarrada-taller és donar a conéixer a totes i tots els participants què són les denominades noves masculinitats i si existeix alguna forma de participació individual i/o col·lectiva.